ٹوینکل کھنا

ٹوینکل کھنا (ٹینا جتن کھنا دے نام نال وی جانی جاندی اے، 29 دسمبر 1974 جنم ) پنجابی اوریجن انٹیریئر ڈزائینر، اخباری کالم لکھاری، فلم پروڈیوسر،  لکھاری تے فلم اداکارہ اے۔ ٹوینکل دی پہلی کتاب دی اک لکھ تو ودھ کاپیاں دی وکری ہوئی۔ جیہدے نال اوہ 2015 وچ بھارت  دی سبھ تو ودھ وکن والی عورت لکھاری بن گئی۔ ٹوینکل نے 2016 وچ سال دی سبھ تو ودھ ہولناک (انسپارنگ) عورت ہون دا  آؤٹ لک دا اوارڈ وی جتیا  اس نے سنّ 1995 وچّ  رومانٹک فلم برسات وچ شاندار شروات واسطے سبھ تو ودھیا فیمیل اداکارہ دا فلم فیئر اوارڈ وی جتیا سی۔ 1999 وچّ اوہنا نے تیلگو فلم شینو وچّ مکھ اداکارہ دے طور تے کم کیتا سی. اوہ  اداکارہ ڈمپل کپاڈیا اتے راجیش کھنہ دی لڑکی ہے۔ لوَ کے لیئے کچھ بھی کریگا (2011) وچ اس دی آخری مکھ اداکاری والی فلم سی۔ ٹونکل کھنہ نے بوبی دیول، اجے دیوگن،سیف علی خان، عامر خان، سلمان خان، دگابتی ویکیٹش، گووندا اتے اکشے کمار نال فلما وچّ کم کیتا اے۔

اپنا اداکاری دا کیریئر چھڈ کے اسے سال توں ہی اوہنے انٹیریئر ڈزائینر دا کم شروع کیتا، اس واسطے اسنے ممبئی وچّ انٹیریئر ڈزائینر چین سٹور “دا وائٹ ونڈو” سہِ ملکیت (کو اونر) نال شروع کیتی۔ اس دے کول کوئی پروفیشنل ڈگری نہی سی پر اس نے دو سال تکّ اک آرٹیٹیکٹ نال کم کرکے اس نوں سکھیا اوہ گریزنگ گوٹ پکچر نام دی فلم کمپنی دی سہِ سسنتھاپک وی ہن جس ہیٹھ اہناں نے چھ فلماں اتے مراٹھی ڈرامہ 72 مائیلج دا نرمان وی کیتا ہے۔ اوہنا نے سنّ 2010 وچ فلم تیس مار خان وچّ مہمان کلاکار دے طور تے وی کم کیتا سی۔

کیریئر

ایکٹنگ کیریئر

ٹوینکل کھنا نے اپنے فلمی کیریئر دا اغاز بوبی دیول دے نال راج کمار سنتوشی دی فلم برسات توں 1995 وچ کیتا سی۔ اوہناں دا فلم وچ چون مشہور اداکار دھرمندر نے کیتا سی اتے فلم دی رلیج تو پہلاں ہی کھنہ نوں دو ہور پروجیکٹس واسطے سائن کیتا گیا سی. اس فلم نے باکس آفس تے کافی ودھیا بزنس کیتا سی تے اس سال دی چھیویں سبھ تو ودھ کمائی کرن والی فلم بن گئی سی۔ اس فلم وچّ اپنی اداکاری واسطے کھنا نوں فلم فیئر دا سبھ تو ودھیا اداکارہ دا اوارڈ ملیا. اس تو اگلے سال اوہنا نے راج کمار کنور دی ایکشن فلم جان وچّ اجے دیوگن نال اتے لاورینس ڈیسوزا دی فلم دل تیرا دیوانہ وچّ سیف علی خان نال اداکاری کیتی۔ 

غیر فلمی جیون

1996 وچ ٹوینکل کھنا نے نویں دلی علاقے توں اپنے پیؤ دے لوک سبھا الیکشن واسطے پرچار وی کیتا. 2000 وچّ اوہ فیمنا مس انڈیا دے جج پینل دا حصہ بنی. ٹونکل کھنہ نے فروری 2001 وچ فیروز خان دی آل دا بیسٹ وچ مکھ اداکارہ دے طور تے تھئیٹر دی شروعات کیتی سی.

2002 وچ کھنا نے کرافورڈ مارکیٹ اپنی پرانی دوست گرلین منچندا دے نال ملکے، ممبئی وچّ اپنے انٹیریئر ڈزائینر سٹور “دا وائٹ ونڈو’ دی شروات کیتی. ٹونکل کھنا دے سٹور “دا وائٹ ونڈو’ نوں ایلی شنگار انٹرنیشنل ڈزائین ایوارڈ حاصل ہویا اے.

حوالے

گٹھ:بھارتی فلمی اداکاراواں
گٹھ:فلمی اداکار
گٹھ:پنجابی شخصیتاں
گٹھ:پنجابی لوک